Uredba Komisije (ES) št. 2380/2001

z dne 5. decembra 2001

o desetletnem dovoljenju za dodatek v krmi

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Direktivo Evropskega parlamenta in Sveta 2001/46/ES [2], in zlasti člena 4 Direktive,

ob upoštevanju naslednjega:

(1) Člen 2(aaa) Direktive 70/524/EGS zahteva, da so dovoljenja za kokcidiostatike vezana na osebo, ki je odgovorna za to, da jih da v promet.

(2) Člen 9 Direktive 70/524/EGS predvideva, da se snov lahko dovoli, če so izpolnjeni vsi pogoji iz člena 3a navedene Direktive.

(3) Ocena predložene dokumentacije kaže na to, da kokcidiostatik, opisan v Prilogi, izpolnjuje vse zahteve iz člena 3a Direktive 70/524/EGS, če se uporabi za kategorijo živali pod pogoji, opisanimi v Prilogi k tej uredbi: snov naj se torej dovoli pod temi pogoji.

(4) Člen 9b Direktive 70/524/EGS predvideva, da se dovoljenja za tovrstne snovi izdajo za obdobje desetih let od začetka veljavnosti dokončnega dovoljenja.

(5) Ocena dokumentacije kaže na to, da so za zaščito delavcev pred izpostavljenostjo dodatkom morebiti potrebni nekateri ukrepi. Tovrstno zaščito pa morazagotoviti uporaba Direktive Sveta 89/391/EGS z dne 12. junija 1989 o uvedbi ukrepov za spodbujanje izboljšav za varnost in zdravje delavcev pri delu. [3]

(6) Znanstveni odbor za prehrano živali je podal ugodno mnenje v zvezi z varnostjo in ugodnim učinkom kokcidiostatika na rejo živali pod pogoji, opisanimi v navedeni prilogi.

(7) Ukrepi, predvideni s to uredbo, so v skladu z mnenjem Stalnega odbora za krmo –

SPREJELA NASLEDNJO UREDBO:

Člen 1

Za dodatek, ki spada med "Kokcidiostatike in druge zdravilne snovi" iz Priloge k tej uredbi, se dovoli uporaba za prehrano živali pod pogoji, določenimi v navedeni prilogi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 15. decembra 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. decembra 2001

Za Komisijo

David Byrne

Član Komisije

[1] UL L 270, 14.12.1970, str. 1.

[2] UL L 234, 1.9.2001, str. 55

[3] UL L 183, 29.6.1989, str. 1.

--------------------------------------------------

PRILOGA

"Registracijska številka dodatka | Ime in registracijska številka odgovorne osebe za dajanje dodatka v promet | Dodatek (trgovsko ime) | Sestava, kemijska formula in opis dodatka | Vrsta ali kategorija živali | Zgornja meja starosti živali | Najmanjša vsebnost | Največja vsebnost | Druge določbe | Datum poteka veljavnosti dovoljenja za promet |

mg aktivne snovi/kg popolne krmne mešanice | mg aktivne snovi/kg popolne krmne mešanice |

Kokcidiostatiki in druge zdravilne snovi |

E 770 | Alpharma AS | Maduramicin amonij alfa 1 g/100 g (Cygro 1 %) | Sestava dodatka: maduramicin amonij alfa: 1 g/100 g benzil alkohol: 5 g/100 g Zdrob koruznega stora q. S. 100 g Aktivna snov: Maduramicin amonij alfa, C47H83O17N, CAS št.: 84878-61-5 amonijeva sol polietrske monokarboksilne kisline, ki jo proizvaja Actinomadura yumaensis (ATCC 31585) (NRRL 12515). Povezane nečistoče: Maduramicin amonij beta: < 10 % | Purani | 16 tednov | 5 | 5 | Uporaba prepovedana najmanj pet dni pred zakolom. Navedite v navodilih za uporabo: "Nevarno pri konjih". "Ta krma vsebuje ionofor: sočasna uporaba z določenimi zdravilnimi snovmi (npr. tiamulin) ima lahko kontraindikacije". | 15.12.2011" |

--------------------------------------------------